Cuneiform Tablet Prague I 446
Cuneiform tablet, dated to the Old Assyrian Period (ca. 1950-1850 BC).
Genre: agreement (contract)
Transliteration:
KIŠIB i-ku-pí-a-šur DUMU pì-lá-aḫ-a-šur KIŠIB a-šur-ma-lik DUMU a-lá-ḫi-im KIŠIB {d}MAR.TU-ba-ni DUMU šu-ku-bi₄-im KIŠIB i-dí-a-šur DUMU ku-ku-lá-nim KIŠIB lá-qé-pì-im DUMU a-šur-ma-lik KIŠIB a-šur-qá-bi₄-a DUMU ku-ra-a-a KIŠIB ni-na-ša DAM a-pì-lá lá-qé-pu-um DUMU a-šur-ma-lik a-šur-qá-bi₄-a DUMU ku-ra-a-a ù ni-na-ša DAM a-pì-lá ki-ma a-pì-lá i-na mì-ig-ra-tí-šu-nu iṣ-bu-tù-ni-a-tí-ma a-wa-tí-šu-nu nu-ga-me-er-ma ni-iš a-lim{ki} it-mu-ú-ma ṭup-pá-am ša 2 ma-na KÙ.BABBAR ša ḫu-bu-ul zu-zu-ba DUMU ku-ut-ba-kà-nim a-bu a-pì-lá ša a-na a-šur-ma-lik DUMU lá-qé-pì-im ḫa-bu-lu a-na ITU.4.KAM i-dí-a-šur DUMU ku-ku-lá-nim ú-ba-lam-ma i-na re-eš₁₅ ṭup-pì-im 2 ma-na KÙ.BABBAR ki-ma a-pì-lá ni-na-ša a-ša-sú ú a-šur-qá-bi₄-a a-na i-dí-a-šur DUMU ku-ku-lá-nim i-ša-qú-lu 45 ma-na URUDU ma-sí-am lá-qé-pu-um il₅-qé šu-ma ṭup-pá-am ša ša-ba-e ša ku-nu-uk a-šur-ma-lik lu ša ší-be-e ša zu-zu-ba a-na a-šur-ma-lik iš-ku-nu-ma KÁ DINGIR iḫ-ri-mu a-pì-lá a-na ITU.4.KAM i-tab-lam 45 ma-na URUDU ma-sí-am i-dí-a-šur DUMU ku-ku-lá-nim a-na ša ki-ma a-pì-lá ú-ta-ar-ma ṭup-pu-um ṭup-pá-am i-ma-ḫa-aṣ ṭup-pu-um iš-tù kà-ni-iš a-dí tur₄-ḫu-mì-it a-šu-mì a-pì-lá GÁN-lam e-tí-iq KÙ.BABBAR i qá-qá-ad šál-mì-šu-nu ra-ki-is ITU.KAM ku-zal-li li-mu-um šu-ra-ma a-šur-ma-lik i-ku-pì-a-šur ù {d}MAR.TU-ba-ni a-wi-lu a-ni-ú-tum ga-me-ru a-wa-tim